Displeget eo bet gant Jean Robin, eilmaer e karg eus ar c’helaouiñ hag eus ar c’hehentiñ, hag a zo bet e penn ar raktres, penaos e oa bet kaset an oberoù da benn ha pe re a oa bet dibabet gant ar C’huzul-kêr : ar panelloù evit mont tre ha mont e-maez ar gumun zo divyezhek, kartennoù-pediñ an ti-kêr a vez bepred en div yezh, ar c’hemenn war responterez nevez an ti-kêr a zo divyezhek, holl blakennoù straed ar gumun a zo divyezhek ivez, koulz ha pennad-stur kelaouenn an ti-kêr, panellerezh an ti-kêr, en diabarzh pe en diavaez, a zo divyezhek, roet e vez da c’houzout d’an dud e chellont eurediñ e brezhoneg, ur studiadenn zo bet kaset da benn gant Ofis ar Brezhoneg war anvioù-lech ar gumun, skoazellet eo bet ar chlasoù divyezhek gant an ti-kêr ha pouezet eo bet evit ma vefe dalchet dan daou hentad a gaver er gumun, kement panell nevez a volakaet war dachenn ar gumun a vo en div yezh.